FI
C 257/48
Euroopan unionin virallinen lehti
4.7.2022
Kanne 19.5.2022 – PB v.
CRU (Asia T-293/22) (2022/C 257/62) Oikeudenkäyntikieli: ranska Asianosaiset Kantaja: PB (edustaja: asianajaja: N. de Montigny) Vastaaja: Yhteinen kriisinratkaisuneuvosto (CRU) Vaatimukset Kantaja vaatii unionin yleistä tuomioistuinta — kumoamaan yhteisen kriisinratkaisuneuvoston presidentin 16.7.2021 tekemän päätöksen, jolla kantajan palkkaluokkaa ei vuoden 2021 uudelleenmäärittämisen jälkeen määritetty uudelleen — kumoamaan tarpeellisin osin yhteisen kriisinratkaisuneuvoston 14.2.2022 tekemän päätöksen, jolla kantajan päätöksestä, jolla hänen palkkaluokkaansa ei määritetty uudelleen, 15.10.2021 tekemä valitus hylättiin — velvoittamaan vastaajan korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa seitsemään kanneperusteeseen. 1.
Ensimmäisen kanneperusteen mukaan uudelleenmäärittämisen täytäntöönpanoon sovellettavia menettelysääntöjä, sellaisina kuin niistä säädetään Euroopan unionin muuta henkilöstöä koskevien palvelussuhteen ehtojen 54 artiklan yleisten täytäntöönpanosäännösten (jäljempänä DGE) 5 artiklassa, on rikottu. 2.
Toisen kanneperusten mukaan DGE:n 4 artiklaa on analysoitu virheellisesti ja vastuun tasoa on arvioitu virheellisesti suhteessa tehtävään eikä suhteessa palkkaluokkaan. 3.
Kolmannen kanneperusteen mukaan uudelleenmäärittämistä käsittelevän sekakomitean menettelysääntöjä on rikottu ja velvollisuutta laatia jokaisesta arvioinnista kertomus ei ole noudatettu. 4.
Neljännen kanneperusteen mukaan oikeutta tutustua asiakirjoihin sekä läpinäkyvyyden, ennustettavuuden ja oikeusvarmuuden periaatteita on loukattu, ja kyse on ollut ainakin objektiivisesta puolueellisuudesta, koska tietoja ei useissa menettelyn vaiheissa ole annettu. 5.
Viidennen kanneperusteen mukaan perusteluvelvollisuutta ei ole noudatettu ja arvioituja tekijöitä koskevassa luettelossa on tehty virheitä. 6.
Kuudennen kanneperusteen mukaan DGE:n liitettä II on rikottu ja vahvistettua tavoitekeskiarvoa ei ole noudatettu 7.
Seitsemännen kanneperusteen mukaan kantajaa koskevaa asiakirja-aineistoa, hänen ansioitaan ja palvelusaikaansa on arvioitu ilmeisen virheellisesti verrattuna samalla osastolla oleviin työtovereihin.
Kanne 20.5.2022 – Crush Series Publishing v. EUIPO – Crush Series Publishing v EUIPO – Mediaproduccion (The Crush Series) (Asia T-295/22) (2022/C 257/63) Oikeudenkäyntikieli: englanti Asianosaiset ja muut osapuolet Kantaja: Crush Series Publishing s.r.o (Praha, Tšekki) (edustaja: asianajaja D.-M. Belciu) Vastaaja: Euroopan unionin teollisoikeuksien virasto (EUIPO) Muu osapuoli valituslautakunnassa: Mediaproduccion SLU (Barcelona, Espanja)